S-752/2012

Mál þetta sem dómtekið er í dag 20. nóvember 2012, er höfðað af lögreglustjóranum á höfuðborgarsvæðinu með ákæru dagsettri 16. október 2012, á hendur Á-kk-þgf H-kk-þgf Ó-kk-þgf, kt. 000000-0000, Skipholti 50a, Reykjavík, fyrir

eftirgreind umferðar- og hegningarlagabrot:

I.

Umferðarlagabrot í Reykjavík á árinu 2012, með því að hafa:

1. Sunnudaginn 6. maí ekið bifreiðinni VK-346 sviptur ökurétti og óhæfur um að stjórna henni örugglega vegna áhrifa ávana- og fíkniefna (í þvagi mældist tetrahýdrókannabínólsýra), norður Rauðarárstíg, á vegarkafla við Skipholt, uns lögregla stöðvaði aksturinn.Mál 007-2012-25299

2. Þriðjudaginn 5. júní ekið bifreiðinni VO-270 sviptur ökurétti austur Miklubraut og aftan á bifreiðina RO-072 er stóð kyrrstæð á gatnamótum Lönguhlíðar og Miklubrautar og ekki sinnt skyldum sínum við umferðaróhapp heldur ekið á brott frá vettvangi.Mál 007-2012-32055

3. Þriðjudaginn 26. júní í ekið bifreiðinni VO-270, sem var án skráningarmerkja, sviptur ökurétti að bensínstöð Olíuverzlunar Íslands hf. við Álfabakka. Mál 007-2012-36590

Er talið að brot í öllum liðum I. kafla varði við 1. mgr. 48. gr. auk þess sem brot í 1. lið telst varða við 1. mgr., sbr. 2. mgr., 45. gr. a., brot í 2. lið við 1. mgr. 10. gr. og brot í 3. lið við 17. gr. reglugerðar um skráningu ökutækja nr. 751/2003, sbr. 64. gr., allt sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007 og 5. gr. laga nr. 66/2006 og

II.

Hegningarlagabrot á árinu 2011:

1. Nytjastuld, með því að hafa frá fimmtudeginum 10. nóvember til laugardagsins 12. sama mánaðar notað bifreiðina VN-723 í heimildarleysi við akstur um höfuðborgarsvæðið og nágrenni. Mál 007-2011-66538

2. Fjársvik, með því að hafa fimmtudaginn 10 nóvember í Reykjavík hagnýtt sér þá röngu hugmynd starfsmanna bensínafgreiðslustöðvar Skeljungs við Grjótháls 8 um að hann myndi greiða fyrir 37,12 l af bensíni, að söluandvirði 8.545 kr., sem hann dældi á bifreiðina VN-723 í sjálfsafgreiðslu og ók svo á brott án þess að greiða. Mál 007-2011-67835

Er talið að brot í 1. lið II. kafla varði við 1. mgr. 259. gr. almennra hegningarlaga nr. 19/1940 og brot í 2. lið II. kafla við 248. gr. sömu laga.

Er þess krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði Á-kk-nf H-kk-nf er fæddur í apríl 1987. Ákærði á að baki nokkurn sakaferil er hófst árið 2003 er ákærði gekkst undir sátt við lögreglustjórann í Reykjavík fyrir brot á umferðarlögum og var sviptur ökurétti í sex mánuði. Síðan þá hefur ákærði verið dæmdur sjö sinnum fyrir þjófnað og rán og brot á umferðarlögum. Ákærði gekkst síðast undir viðurlagaákvörðun í nóvember 2011 fyrir þjófnað, skjalafals og brot á umferðarlögum og lögum um ávana- og fíkniefni auk þess að ákærði var sviptur ökurétti ævilangt. Með brotum sínum nú hefur ákærði gerst sekur um nytjastuld og gripdeild og enn og aftur gerst sekur um brot gegn umferðarlögum þrátt fyrir að vera sviptur ökurétti. Með hliðsjón af sakarefni málsins er refsing ákærða ákveðin fangelsi í 2 mánuði

Ákærði er sviptur ökurétti ævilangt.

Ákærði greiði 89.583 krónur í sakarkostnað og málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 50.200 krónur.

D ó m s o r ð :

Ákærði, Á-kk-nf H-kk-nf, sæti fangelsi í 2 mánuði.

Ákærði er sviptur ökurétti ævilangt.

Ákærði greiði 89.583 krónur í sakarkostnað auk málsvarnarþóknun skipaðs verjanda síns, S-kk-nf K-kk-nf K-kk-nf hdl. 50. 200 krónur.

S-kk-nf S-kk-nf.